REGULAMENT BURSĂ ȘCOLARĂ

” ***AJUTA UN COPIL SA INVETE- PROFESOR DOCTOR CONSTANTIN MANOLACHE”***

**I. PREVEDERI GENERALE**

**Art. 1** – Bursele scolare acordate în baza prezentului Regulament urmăresc identificarea, susţinerea, dezvoltarea şi promovarea talentelor, în ideea creării unei premise în lansarea acestora spre studii superioare.

**Art.2**. BURSA SCOLARA ROTARY CLUB BOTOSANI se adreseaza exclusiv elevilor, cetateni romani.

**Art. 3**.Pentru BURSA SCOLARA ROTARY CLUB BOTOSANI se pot inscrie elevii care indeplinesc conditiile stabilite prin prezentul regulament.

**Art. 4**. Clubul Rotary Botosani va acorda anual cel putin doua BURSE SCOLARE pentru elevi al unei institutii de invatamant din Judetul Botosani. Oportunitatea suplimentarii numarului de burse sau a valorii acesteia se va analiza de catre Club Rotary Botosani , la inceputul fiecarui an calendaristic, conform posibilităţilor si bugetului sau.

**Art.5.** Baza materialã a burselor scolare o constituie sumele alocate prin intermediul Proiectului “Ajuta un copil sa invete***-*** PROFESOR DOCTOR CONSTANTIN MANOLACHE”, proiect aprobat pentru fiecare an în cadrul Bugetului de Venituri şi Cheltuieli al Clubului Rotary Botosani.

**Art.6**. BURSA SCOLARA ROTARY CLUB BOTOSANI se acorda prin concurs, in conformitate cu prevederile Legii nr. 376 din 28.09.2004 privind bursele private, in baza unui contract semnat intre BENEFICIARUL bursei si Clubul Rotary Botosani.

**Art.7**. BENEFICIARUL, în timpul studiilor sustinute prin prezenta bursa, are obligaţia sa aiba o prezenta de minim 90 % la cursurile scolare . In caz contrar, Clubul Rotary Botosani este indreptatit sa intrerupa finanţărea BENEFICIARULUI.

Art.9. Valoarea efectiva a bursei se va situa la un nivel de 6.000 LEI/An si va fi platită in 10 transe egale pe parcursul anului scolar, prin transfer bancar in contul BENEFICIARULUI.

Art.10. BENEFICIARUL bursei are obligatia ca in termen de 30 de zile de la momentul anuntului public privind acordarea BURSEI SCOLARE sa comunice in scris catre Clubul Rotary Botosani, denumirea bancii, sucursala si numarul contului pentru transferul sumei acordate.

**II. CRITERII DE ACORDARE A BURSEI SCOLARE ROTARY**

Art.11. Este considerat eligibil pentru a aplica la BURSA SCOLARA ROTARY orice elev care urmeaza cursurile la invatamantul de zi in unitatile de invatamant din judetul Botosani si care:

- este elev intr-o unitate de invatamant liceal din judetul Botosani si are domiciliul în judetul Botosani,

- s-a remarcat la olimpiada/concurs - faza nationala si s-a clasat in primele 20 de locuri .

- are media generala a anului de studiu anterior peste 9,00.

- veniturile familiei sa nu depaseasca 3000 lei (valoare neta ce se va dovedi prin documente).

- nu beneficiaza de alte burse cu surse din mediul privat

Art.12. – Nu vor constitui criterii de acordare a bursei: sexul, religia, rasa, apartenenta politica a candidatului sau a familiei acestuia, apartenenta la organizatii legal constituite ori cu activitate conforma cu legislatia romana.

Art.13. Pentru inscrierea in concurs aplicanţii au respectat integral metodologia acordarii bursei si indeplinesc simultan urmatoarele criterii de departajare:

• a obtinut rezultate deosebite, demonstrabile prin rezultate, participari la olimpiadei/ concursuri - faza nationala si s-a clasat in primele 20 de locuri, are media generala pe anul de studii anterior peste 9.00 .

**III. METODOLOGIA ACORDARII BURSEI**

Art. 16 – **Inscrierea in concurs**

Pentru participarea candidatilor la concursul privind acordarea BURSEI SCOLARE ROTARY este necesara inscrierea acestora. Aceasta se realizeaza prin transmiterea unui set de documente in intervalul 1-22 octombrie al fiecarui an catre secretariatul Inspectoratul Scolar Judetean Botosani, str. Nicolae Iorga nr. 28.

Perioada de inscriere poate fi prelungita de catre Comisia de Acordare a Bursei Scolare Rotary Botosani.

Toate candidaturile primite vor fi puse la dispozitia exclusiva a membrilor Comisiei de Acordare a Bursei Scolare Rotary Botosani dupa incheierea perioadei de inscriere.

Art.17. – **Continutul setului de documente**

• Curriculum Vitae in format european, care sa precizeze in mod obligatoriu datele complete de contact ale solicitantului bursei, istoricul formarii acestuia,situatia materiala precum si activitatile si rezultatele semnificative (premii obtinute, situatia scolara, materiale publicate, stagii de pregatire, burse anterioare etc.)

• Copie de pe actul de identitate/certificatul de nastere ;

• Copia diplomelor obţinute şi a actelor de studii care să ateste performanţele aplicantului si prezentarea acestora în original pentru conformitate;

• Dovadă care sa ateste veniturile familiei din care provine aplicantul,

• Scrisori de recomandare de la cadre didactice care il cunosc (minim 2)

• Declaratie apartinator pe proprie raspundere (elevul nu beneficiaza de alte burse cu surse din mediul privat).

Art. 18 – **Evaluarea candidatilor**

Evaluarea candidatilor in privinta acordarii BURSEI SCOLARE ROTARY BOTOSANI se va face de catre Comisia de Acordare a Bursei Scolare Rotary Botosani, compusa din 5 membri, de regulă :

• presedintele Clubului Rotary Botosani,

• past presedintele Clubului Rotary Botosani

• future presedintele Clubului Rotary Botosani

• secretarul Clubului Rotary Botosani

• managerul de proiecte al Clubului Rotary Botosani

sau reprezentanţi ai acestora, desemnati de Colegiul Director al Clubului Rotary în cazul imposibilităţii participării unuia dintre membri.

Comisia va efectua evaluarea in functie de criteriile enuntate la Capitolul II, pe parcursul a două etape:

1. Etapa preliminara – in care se va analiza eligibilitatea fiecarei candidaturi in parte de catre Comisia de Acordare a Bursei Scolare Rotary Botosani.

2. Etapa finala – prezentarea de catre Comisia de Acordare a Bursei Scolare Rotary Botosani in sedinta de club documentul final care va reflecta activitatea Comisiei pe parcursul intregului proces de evaluare a eligibilitatii aplicantilor .

Clubul Rotary Botosani va valida Lista finala cu aplicanti.

Castigatorii Bursei vor fi desemnati prin vot direct al membrilor Rotary Club Botosani.

Anuntarea publica a rezultatelor se va face prin publicarea pe site-ul clubului , precum si in presa locala, site-uri ale partenerilor .

Aplicantii nu pot contesta decizia Comisiei de Acordare a Bursei Scolare Rotary Botosani .

Art. 19. **Acordarea bursei**

Castigatorii Bursei vor fi anuntati prin mail sau telefon in termen de 3 zile de la desemnarea lor.

Anuntarea publica a rezultatelor se va face prin publicarea pe site-ul clubului , presa locala si in Sedinta de deschidere a anului scolar .

**IV. PREVEDERI FINALE**

Art.20. Prezentul Regulament se completeaza cu prevederile din actele normative care reglementeaza acordarea burselor sau se modifică după aceeasi procedură aplicată la intrarea lui initială în vigoare.

Art.21. – Prezentarea de documente false, in scopul obtinerii prezentei burse, atrage dupa sine sanctiuni conform legislaţiei în vigoare, precum si restituirea imediata a sumelor primite din partea Clubului Rotary Botosani.

***Presedinte RC Botosani, 2018-2019***

***Viorel Moruz***

***Manager proiect bursier***

***Prof. Anamaria Tănase***

***Contact:*** ***office@rotarybotosani.ro******, 0766.464312***